দারুচিনি উদ্যান
দারুচিনি উদ্যান (সিংহলি: කුරුඳු වත්ත কুরুন্ডু ভাত্থা, তামিল: கறுவாத் தோட்டம்) কেন্দ্রীয় কলম্বো থেকে তিন কিলোমিটার দক্ষিণ-পূর্বে অবস্থিত কলম্বো তথা শ্রীলঙ্কার একটি অভিজাত শহরতলি।'দারুচিনি উদ্যান' নামকরণ করা হয়েছে অত্র অঞ্চলে দারুচিনি চাষের ইতিহাস থেকে।১৭৮৯ সালে এলাকাটিতে ২৮৯ একর (১.১৭ কিমি২) জুড়ে দারুচিনি গাছ ছিলো।বর্তমানে শ্রীলঙ্কার প্রধানমন্ত্রী-অফিস,ইন্ডিপেন্ডেন্স হল,কলম্বো টাউন হল,কলম্বো জাতীয় যাদুঘর,বিদেশী দূতাবাস,হাই কমিশনসহ শহরের ধনাঢ্যদের সুদৃশ্য অট্টালিকা এবং সুন্দর গাছপালা দ্বারা বিভূষিত এই শহর।আবহাওয়াবিদ্যা বিভাগের কলম্বো শাখা এবং তার পর্যবেক্ষণাগারও এই উপশহরটিতে অবস্থিত।